《关山行》
清代·汪轫

关山秋草风萧瑟，戍角悲笳听不得。月照征人望远心，霜吹暮马苍黄色。

黄云黯黯没金微，万里无人一雁飞。故乡此夜寒砧泪，尽入沙场战士衣。

作者简介：（1711—1767）江西武宁人，字辇云，一字迂行，号鱼亭。乾隆优贡生，官吉水训导。治古文有名当世，尤好为诗。与蒋士铨相亲，又以工诗齐名。少时孤贫，为人戆直。有《鱼亭诗钞》、《藻香馆词》。